Във връзка с постъпили уведомление с вх. № ОВОС-2404/28.10.2024г. за инвестиционно предложение „Изграждане на тръбен кладенец до 18 метра“, в поземлен имот с идентификатор 06447.10.255 по кадастралната карта и кадастралните регистри на с.Брестник, община Родопи, област Пловдив и писмо изх. № ПУ-01-992(1)/14.11.2024г. на Басейнова Дирекция Източнобеломорски район Пловдив, с възложител „ДЖЕЙДИ-ВИЖЪН“ ООД, основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционно предложение попада в обхвата на на т. 2, буква „г“ от приложение № 2 от *Закона за опазване на околната среда* /ЗООС/ и на основание чл. 93, ал. 1, т. 1 от същия закон подлежи на **преценяване на необходимостта** **от извършване на ОВОС**.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0000194 „Река Чая“.

Копие на писмото е изпратено до Община Родопи, кметство с.Брестник, БД ИБР

Отговорено от РИОСВ-Пловдив на 20.11.2024г.